EU Info KUTAK – 04.12.2015.

**OTVOREN Javni poziv za dostavu projektnih prijedloga “Priprema zalihe infrastrukturnih projekata za Europski fond za regionalni razvoj 2014. – 2020.”**

**Ministarstvo znanosti, obrazovanja i sporta** objavilo je 27. studenog 2015.g. javni poziv za dostavu projektnih prijedloga iz javnog sektora radi pripreme indikativne liste projekata (zaliha projekata) čija bi se provedba mogla financirati iz EFRR-a.

Ovaj javni poziv financira se iz Operativnog programa Konkurentnost i kohezija 2014.-2020. kroz Prioritet 1. Jačanje gospodarstva primjenom istraživanja i inovacija, Specifični cilj - Povećana sposobnost sektora za istraživanje, razvoj i inovacije za provođenje istraživanja vrhunske kvalitete i zadovoljavanje potreba gospodarstva. Operativni program i aktivnosti koje će se financirati u sklopu Specifičnog cilja trebaju biti usklađeni sa Strategijom pametne specijalizacije i Planom razvoja istraživačke i inovacijske infrastrukture u Republici Hrvatskoj tako da i projektne prijave u sklopu ovoga poziva trebaju biti u skladu s navedenim strategijama i Operativnim programom.

**Prihvatljivi prijavitelji su**:
1. visoka učilišta upisana u Upisnik znanstvenih organizacija ; 2. znanstvene organizacije upisane u Upisnik znanstvenih organizacija (javne istraživačke organizacije, javne ustanove, bolnice i sl.);
3. jedinice lokalne i regionalne samouprave u RH; 4. poduzeća u vlasništvu jedinica lokalne / regionalne samouprave u RH.
**Prihvatljive aktivnosti** koje se mogu financirati iz ovog natječaja su:

1.  izvođenje i nadzor radova – izgradnja nove istraživačke infrastrukture (npr. novi istraživački centri, laboratoriji u sklopu postojećih istraživačkih organizacija koje povećavaju njihova područja djelovanja ili otvaraju nove smjerove istraživanja);
2. rekonstrukcija i adaptacija postojeće istraživačke infrastrukture (modernizacija);
3. nabava opreme i instrumenata za istraživanje i razvoj (uključujući namještaj i IT opremu + adaptacija prostora i nadzor radova ako je potrebno za postavljanje sofisticirane opreme);
4. troškovi povezani s provedbom aktivnosti (npr. angažiranje stručnjaka pri izradi plana istraživanja, izrade misije ustanove i upravljanja i sl.);
5. ostalo: organizacija i provedba natječaja, upravljanje projektom; usluge vanjskih stručnjaka,
promidžba i vidljivosti projekta, usluga revizije projekta i dr.·

**Rok** za ispuniti i dostaviti svu potrebnu dokumentaciju je **do 31. prosinca 2015**. godine. Ukoliko projektni prijedlog bude prihvaćen i pozitivno ocjenjen od Povjerenstva, imati će mogućnost direktne prijave na novi javni poziv za financiranje navedenih projektnih aktivnosti, sa prioritetom za financiranje.

Adela Zobundžija, projekt menadžer

Pro Konzalting d.o.o. Bjelovar / A. Mihanovića 8c